TILINPÄÄTÖS 31. JOULUKUUTA 2009 PÄÄTTYNEELTÄ VARAINHOITOVUODELTA

SISÄLTÖ

TILINPÄÄTÖS

Riippumattoman tarkastajan kertomus

Tase 31 päivältä joulukuuta 2009

Tuloslaskelma 31. joulukuuta 2009 päättyneeltä varainhoitovuodelta

Rahavirtalaskelma 31. joulukuuta 2009 päättyneeltä varainhoitovuodelta

Oman pääoman muutoksia koskeva laskelma 31. joulukuuta 2009 päättyneeltä varainhoitovuodelta

Tilinpäätöksen laadintaperiaatteet ja tilinpäätöksen liitetiedot

Talousarviota koskevat tiedot varainhoitovuodelta 2009

Riippumaton varmennusraportti

Tilinpäätös antaa näkemyksemme mukaan oikean ja riittävän kuvan Euroopan tilintarkastustuomioistuimen taloudellisesta asemasta 31 päivältä joulukuuta 2009 sekä sen toiminnan tuloksista ja rahavirroista päättyneeltä varainhoitovuodelta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan tilintarkastustuomioistuimen kirjanpitosääntöjen mukaisesti.

Tarkastusta toimitettaessa toteutetaan menettelyjä, joiden tarkoituksena on saada todentavaa aineistoa tilinpäätökseen sisältyvistä määristä ja tilinpäätöstiedoista. Tarkastajan tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksesta tai virheestä johtuvia olennaisesti virheellisiä tietoja. Riskinarvioinnin yhteydessä tarkastaja arvioi sisäistä valvontaa, jolla valvotaan tarkastettavassa organisaatiossa tilinpäätöksen laatimista ja oikeellista esittämistä, ja suunnittelee tilanteeseen sopivat tarkastusmenettelyt. Tarkoituksena ei kuitenkaan ole antaa lausuntoa organisaation sisäisen valvonnan vaikuttavuudesta.

Euroopan tilintarkastustuomioistuimen johto on vastuussa siitä, että tilinpäätös laaditaan ja siinä esitetään oikeat ja riittävät tiedot 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan tilintarkastustuomioistuimen kirjanpitosääntöjen mukaisesti. Johdon vastuulla on sisäisen valvonnan suunnittelu, täytäntöönpano ja ylläpito. Valvonta kohdistuu tilinpäätöksen laatimiseen ja sillä varmistetaan, että tilinpäätöksessä esitetään oikeat ja riittävät tiedot, joissa ei ole petoksesta tai virheestä johtuvia olennaisia virheitä. Johdon vastuulla on myös valita ja soveltaa tarkoituksenmukaisia kirjanpidon periaatteita sekä tehdä olosuhteet huomioon ottaen asianmukaisia kirjanpidollisia arvioita.

Tilinpäätöksen laadintaperiaatteet ja tilinpäätöksen liitetiedot

1. Taustaa

Euroopan tilintarkastustuomioistuin (jäljempänä ’tilintarkastustuomioistuin’) perustettiin 22 päivänä heinäkuuta 1975 tehdyllä Brysselin sopimuksella, ja se aloitti toimintansa yhteisön ulkoisena tarkastuselimenä lokakuussa 1977 päätoimipaikassaan Luxemburgissa.

Euroopan tilintarkastustuomioistuimen tehtävä

Tilintarkastustuomioistuin on perustamissopimuksen mukaisesti Euroopan unionin toimielin, joka huolehtii unionin varojen tarkastamisesta. EU:n ulkoisena tarkastajana se osaltaan kehittää EU:n varainhoitoa ja toimii unionin kansalaisten taloudellisten etujen riippumattomana valvojana.

Tilintarkastustuomioistuin arvioi tarkastuksissaan EU-varojen keruuta ja käyttöä. Tehtävänä on tutkia, onko rahoitustoimet kirjattu ja ilmoitettu asianmukaisesti, onko ne toteutettu laillisesti ja asianmukaisesti, ja onko varojen hoito ollut taloudellista, tehokasta ja vaikuttavaa. Tilintarkastustuomioistuin tiedottaa tarkastustensa tuloksista julkaisemalla selkeitä, relevantteja ja objektiivisia kertomuksia. Lisäksi se antaa lausuntoja varainhoitoon liittyvistä kysymyksistä.

Tilintarkastustuomioistuin edistää tilivelvollisuutta ja avoimuutta ja avustaa Euroopan parlamenttia ja neuvostoa EU:n talousarvion toteuttamisen valvonnassa, etenkin vastuuvapausmenettelyn aikana. Tilintarkastustuomioistuin on sitoutunut toimimaan tehokkaasti edelläkävijänä julkisen varainhoidon tarkastuksen ja julkishallinnon aloilla.

Tilintarkastustuomioistuimen varainhoitovuosi alkaa 1. tammikuuta ja päättyy 31. joulukuuta.

2. Keskeiset tilinpäätöksen laadintaperiaatteet ja tilinpäätöksen esittäminen

2.1 Esittämisperusta

Euroopan tilintarkastustuomioistuimen tilinpäätös laaditaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 sekä kyseisen varainhoitoasetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 mukaisesti.

Tilinpäätös laaditaan kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) perustuvien Euroopan unionin kirjanpitosääntöjen (EY:n kirjanpitosäännöt) mukaisesti. Komission tilinpitäjä hyväksyy kirjanpitosäännöt muita toimielimiä kuultuaan.

2.2 Ulkomaisissa valuutoissa esitettävien saldojen ja tapahtumien arvon määrittäminen

Ulkomaisissa valuutoissa toteutetut tapahtumat on muunnettu euroiksi käyttämällä tapahtumapäivänä voimassa ollutta vaihtokurssia.

Tuloslaskelmaan on kirjattu kurssivoitot ja -tappiot, jotka ovat syntyneet ulkomaan rahan määräisten maksutapahtumien suorittamisesta sekä ulkomaan rahan määräisten monetaaristen varojen ja velkojen muuntamisesta euromääräisiksi vuoden lopussa.

Ulkomaan rahan määräisten monetaaristen varojen ja velkojen vuoden lopun saldot on muunnettu euroiksi joulukuun 31 päivän kurssiin.

2.3 Aineeton ja aineellinen käyttöomaisuus

Aineeton ja aineellinen käyttöomaisuus ilmoitetaan alkuperäiseen hankintahintaan, josta on vähennetty poistot ja arvon alennukset. Alle 420 euron vähäarvoiset erät kirjataan hankintavuoden menoihin. Kirjanpitovuonna toimitetut, mutta vuoden päättyessä maksamatta olevat varat ilmoitetaan ”rakenteilla olevana käyttöomaisuutena”. Rakenteilla oleva käyttöomaisuus käsittää myös keskeiset vuoden lopussa käynnissä olleet kiinteistöhankkeet.

Poistojen laskentaan on sovellettu tasapoistomenetelmää, jonka mukaan laskenta alkaa hankintakuukaudesta ja käyttöomaisuushyödykkeet kirjataan niiden arvioidun käyttöiän mukaan seuraavalla tavalla:

Aineettomat käyttöomaisuushyödykkeet (ohjelmistolisenssit) 4 vuotta Rakennukset 25 vuotta tai arvioitu käyttöikä Koneet ja laitteet 4, 8 vuotta Kalusteet ja ajoneuvot 4, 8, 10 vuotta Atk-laitteet 4 vuotta Vuokrakiinteistöjen kunnostustyöt vuokrasopimuksen kesto Muu kiinteä kalusto 4, 6, 8 vuotta

2.4 Työsuhde-etuudet

Työsuhde-etuudet koskevat tilintarkastustuomioistuimen jäsenten tulevia eläkeoikeuksia. Tilintarkastustuomioistuimen jäsenten palkkajärjestelyistä 18 päivänä lokakuuta 1977 annetun neuvoston asetuksen (ETY, Euratom, EHTY) N:o 2290/77 (EYVL L 268, 20.10.1977, s. 1) 19 artiklan mukaisesti eläkejärjestelmässä määrätyt etuudet otetaan unionin talousarvioon ja jäsenvaltiot takaavat yhdessä näiden etuuksien maksamisen.

Näihin tuleviin eläkemaksuihin liittyvä velka kirjataan ja ilmoitetaan EY:n kirjanpitosääntöä nro 12 ”Työsuhde-etuudet” noudattaen. Velan laskentamenetelmässä otetaan huomioon eläkejärjestelmän ominaisuudet kansainvälisen julkisen sektorin tilinpäätösstandardin IPSAS nro 25 mukaisesti.

Tilinpäätösstandardi IPSAS nro 25 edellyttää, että työsuhteen päättymisen jälkeisten etuuksien kustannukset arvioidaan nykyhetkellä (kun jäsen saavuttaa eläkeoikeutensa). Eläkesitoumuksen vakuutusmatemaattista arvoa määritetään jatkuvasti ottaen huomioon työssäoloaikana kertyvät etuudet sekä arviot tulevista palkankorotuksista. Velan laskemisessa käytetty vakuutusmatemaattinen arviointimenetelmä on ennakoituun etuusoikeusyksikköön perustuva menetelmä.

Velasta vähennetään tuleviin eläkemaksuihin sovellettavien arvioitujen verojen määrä, koska kyseiset verot palautuvat EU:n talousarvioon tuloina.

Eläkevastuu lasketaan uudelleen vuosittain raportointipäivänä. Tuloslaskelmassa kyseisen vuoden eläkemenot koostuvat kyseisenä vuonna maksetuista eläkkeistä sekä eläkesitoumuksiin tehdyistä mukautuksista vuoden lopussa verojen jälkeen. Vakuutusmatemaattiset voitot ja tappiot kirjataan tuloslaskelmaan.

Mahdollisten ”järjestelyyn kuuluvien varojen” osalta voidaan todeta, että EU:lla ei tällä hetkellä ole eläkesitoumusten rahoittamiseen osoitettuja varoja.

2.5 Riski- ja kuluvaraukset

Nämä varaukset on tarkoitettu sellaisia luonteeltaan selvästi määriteltyjä menetyksiä tai velkoja varten, jotka tasepäivänä ovat joko todennäköisiä tai varmoja mutta joiden määrä ja syntymisen ajankohta on epävarma.

2.6 Menojen kirjaaminen

Toimet tai tapahtumat merkitään sen kauden tilinpäätökseen, jona ne ovat toteutuneet. Tilikauden lopussa menojäämä kirjataan toimitettujen tavaroiden tai suoritettujen palveluiden määrän perusteella.

Sitä vastoin eräitä kuluvana vuonna suoritettuja maksuja, jotka liittyvät seuraaviin kausiin, pidetään lykättyinä menoina ja ne merkitään seuraavana kautena (seuraavina kausina).

Menojäämän ja lykättyjen menojen laskemista varainhoitovuoden lopussa kutsutaan tilikauden rajaamiseksi. Sitä varten on laadittu yksityiskohtaiset menettelyt ja käytännön ohjeet.

3. Taseen liitetiedot

3.1 Aineettomat käyttöomaisuushyödykkeet

Seuraavassa on esitetty aineetonta käyttöomaisuutta koskevat muutokset vuonna 2009:

(euroa) Bruttomääräinen kirjanpitoarvo 1. tammikuuta 2009 Lisäykset Vähennykset Bruttomääräinen kirjanpitoarvo 31. joulukuuta 2009 Kertyneet poistot 31. joulukuuta 2009 Nettokirjanpitoarvo 31. joulukuuta 2009 Tietokone-ohjelmistot 629 882 168 220 — 798 102 – 396 886 401 216 Yhteensä 629 882 168 220 — 798 102 – 396 886 401 216

3.2 Aineelliset käyttöomaisuushyödykkeet

Seuraavassa on esitetty aineellista käyttöomaisuutta koskevat muutokset vuonna 2009:

(euroa) Bruttomääräinen kirjanpitoarvo 1. tammikuuta 2009 Lisäykset Vähennykset ja uudelleenluokittelu Bruttomääräinen kirjanpitoarvo 31. joulukuuta 2009 Kertyneet poistot 31. joulukuuta 2009 Nettokirjanpitoarvo 31. joulukuuta 2009 Maa-alue 776 630 — — 776 630 — 776 630 Rakennukset 52 074 987 7 515 1 392 129 53 474 631 –26 319 838 27 154 793 Koneet ja laitteet 131 603 68 128 –3 402 196 329 – 116 064 80 265 Atk-laitteet 4 187 142 507 846 — 4 694 988 –3 603 516 1 091 472 Kalusteet ja ajoneuvot 2 042 600 198 610 – 158 011 2 083 199 –1 306 282 776 917 Muu kiinteä kalusto 1 899 367 82 907 –1 758 1 980 516 –1 808 983 171 533 Rakenteilla oleva käyttöomaisuus 4 077 754 3 817 107 –1 392 129 6 502 732 — 6 502 732 Yhteensä 65 190 083 4 682 113 – 163 171 69 709 025 –33 154 683 36 554 342

”Rakenteilla oleva käyttöomaisuus” sisältää varainhoitovuoden mittaan toimitetut tai osittain toimitetut, mutta sen päättyessä laskuttamatta olevat omaisuuserät. ”Rakenteilla oleva käyttöomaisuus” käsittää myös varainhoitovuoden lopussa kesken olevat keskeiset rakennushankkeet. Kun toimitus on hyväksytty ja lasku saatu, kyseinen omaisuuserä luokitellaan uudelleen oikeaan otsakkeeseen.

Rakenteilla olevan käyttöomaisuuden arvo oli 31. joulukuuta 2009 yhteensä 6 502 732 euroa, ja se koostuu K3-rakennukseen liittyvistä tutkimuksista (2 077 656 euroa) ja K1-rakennuksen työterveyteen ja -turvallisuuteen liittyvistä kunnostustöistä (4 425 076 euroa).

Kyseisenä varainhoitovuonna K1-rakennuksen konferenssisalin nykyaikaistamis- ja parannustöihin osoitettu 1 392 129 euron määrä siirrettiin otsakkeeseen ”rakennukset”.

3.3 Lyhytaikaiset saamiset

(euroa) 31. joulukuuta 2009 31. joulukuuta 2008 Pääasiassa henkilöstön kansallisten eläkeoikeuksien siirtämiseen liittyvät lyhytaikaiset saamiset 398 142 504 166 Pääasiallisesti palkkoihin ja virkamatkaennakoihin liittyvät sekalaiset saamiset 367 360 335 446 Kiinteistöjen vuokraukseen ja IT-sopimuksiin liittyvät menoennakot 197 446 614 114 Saamiset Euroopan unionin toimielimiltä (julkaisutoimisto) 2 260 2 055 Yhteensä 965 208 1 455 781

3.4 Rahat ja pankkisaamiset

(euroa) 31. joulukuuta 2009 31. joulukuuta 2008 Käteiskassa 1 000 1 000 Pankit – käyttötilit 1 526 466 1 487 625 Yhteensä 1 527 466 1 488 625

3.5 Työsuhde-etuudet

Tulevista eläkemaksuista aiheutuvasta velasta on vähennetty ne verot, jotka peritään, kun maksu suoritetaan (ks. myös 2.4).

(euroa) 31. joulukuuta 2009 31. joulukuuta 2008 Bruttomäärä 68 741 798 63 730 921 Veroprosentti (%) 17,57 17,57 Verot 12 077 934 11 197 523 Määrä verojen jälkeen 56 663 864 52 533 398 Nettomääräisen eläkevastuun muutos 4 130 466 10 665 938

Jäseniä koskeva eläkejärjestely on etuuspohjainen. Tässä yhteydessä etuudet ovat:

— siirtymäkorvaukset (maksetaan toimikauden päättyessä kolmen vuoden ajan)

— vanhuuseläke

— työkyvyttömyyseläke ja -korvaus

— perhe-eläke (maksetaan jäsenen kuoleman jälkeen siitä riippumatta tapahtuuko kuolema eläkkeelläoloaikana vai sitä ennen)

Edunsaajat, joiden osalta on laskettava vastuut, on luokiteltu seuraavasti:

— nykyiset jäsenet

— siirtymäkorvausta saavat jäsenet toimikauden jälkeen

— jäsenet toimikauden ja siirtymäkauden jälkeen (myöhemmin maksettava eläke)

— eläkkeellä olevat jäsenet

— pysyvästi työkyvyttömät jäsenet

— tilapäisesti työkyvyttömät jäsenet

— jäljelle jääneet puolisot

— orvot.

Eläkevastuun laskee Eurostat, jota menetelmän täytäntöönpanossa sekä vastaavien vakuutusmatemaattisten olettamusten määrittelyssä avustaa pätevä riippumaton asiantuntija.

Eläkevastuun arviointi edellyttää taloudellisiin ja väestötieteellisiin näkökohtiin liittyvien muuttujien käyttöä. Kyseisille muuttujille annetut arvot voivat perustua kerättyyn tietoon, arvioihin tai jopa sattumanvaraisesti valittuihin lukuihin.

Keskeisistä vakuutusmatemaattisista olettamuksista mainittakoon arvioitu nimellinen diskonttokorko 4,1 prosenttia, ennustettu pitkän aikavälin inflaatio 2,3 prosenttia ja yleinen palkkatason nousu 0 prosenttia joulukuussa 2009. Samojen muuttujien arvot olivat joulukuussa 2008: arvioitu nimellinen diskonttokorko 3,7 prosenttia, ennustettu pitkän aikavälin inflaatio 1,5 prosenttia ja yleinen palkkatason nousu 0,3 prosenttia.

Bruttomääräisen eläkevastuun muutos varainhoitovuoden 2009 aikana ei johdu laskentamenetelmien muutoksista tai muista epätavanomaisista tekijöistä. Muutos käy ilmi seuraavasta taulukosta.

(euroa) Bruttomääräinen eläkevastuu 31. joulukuuta 2008 63 730 921 Uusista työntekijöistä johtuva vastuun muutos 0 ”Pysyvän” populaation ominaisuuksiin liittyvä vastuun muutos 3 958 178 ”Pysyvän” populaation työsuoritukseen perustuvat menot 5 614 685 ”Pysyvästä” populaatiosta aiheutuneet korkomenot 2 510 704 Eläkemaksut kyseiseltä vuodelta –2 977 454 Vakuutusmatemaattiset voitot ja tappiot aiemman kokemuksen perusteella –1 189 757 Vakuutusmatemaattiset voitot ja tappiot olettamusten muutosten vuoksi 1 052 699 Korko 3 295 980 Kuolleisuus- ja elinajanodotetaulukot 0 Yleinen palkkatason nousu –2 243 281 Muut vakuutusmatemaattisten olettamusten muutokset 0 Vakuutusmatemaattiset voitot ja tappiot menetelmien muuttumisen ja muiden muutosten vuoksi 0 Bruttomääräinen eläkevastuu 31. joulukuuta 2009 68 741 798

”Työsuoritukseen perustuvat menot” kuvastavat nykyisten jäsenten vuoden kuluessa tekemään työsuoritukseen perustuvien eläkeoikeuksien kasvun todellista arvoa.

”Korkomenot” aiheutuvat työelämässä olevien jäsenten iän lisääntymisestä: jäsenet ovat tulleet vanhemmiksi ja uuden arvostuspäivän ja päivän, jona he tulevat saamaan tulevat etuutensa, välistä ajanjaksoa vähennetään yhdellä vuodella.

”Eläkemaksut kyseiseltä vuodelta” liittyvät vuoden aikana suoritettuihin maksuihin, ja ne on eritelty kohdassa 4.9.

”Vakuutusmatemaattiset voitot ja tappiot” aiheutuvat seuraavalle vuodelle tehdyn olettamuksen perusteella odotetun ja vuoden aikana tosiasiassa toteutuneen tilanteen välisistä eroista.

3.6 Muut pitkäaikaiset velat

Sopimuksen mukaan K9-rakennuksen vuokraamisen päättyessä erääntyy maksettavaksi 175 000 euroa.

3.7 Riski- ja kuluvaraukset

Komissio on hakenut yhteisöjen tuomioistuimelta muutosta neuvoston joulukuussa 2009 päättämään EU:n henkilöstön palkkojen mukautukseen (1,85 prosenttia), joka on pienempi kuin komission ehdottama mukautus (3,7 prosenttia).

Tilintarkastustuomioistuimen henkilöstön osalta riidanalainen määrä on arviolta 650 000 euroa netto, ja se vastaa 1,85 prosentin suuruista nousua 1 päivästä heinäkuuta31 päivään joulukuuta 2009.

3.8 Muut lyhytaikaiset velat

(euroa) 31. joulukuuta 2009 31. joulukuuta 2008 Lyhytaikaiset velat 548 543 540 605 Palkkoihin ja henkilöstöön liittyvät sekalaiset velat 425 994 427 175 Siirtovelat — muut kuin EU:n toimielimet 4 161 463 5 918 135 Siirtovelat — EU:n toimielimet 874 060 753 963 Muut lyhytaikaiset velat konsolidoiduille EU:n elimille, pääasiassa Eurooppa-neuvostolle ja parlamentille 18 648 107 124 Yhteensä 6 028 708 7 747 002

”Siirtovelat – muut kuin EU:n toimielimet” sisältävät vuoden lopussa käyttämättömien lomapäivien arvon, joka pieneni 1 936 117 eurosta vuonna 2008 yhteensä 1 799 770 euroon vuonna 2009.

4. Tuloslaskelman liitetiedot

4.1 ”Komissiolta muille toimielimille siirretyt varat”: määrä vastaa maksupyyntöjä, joita tilintarkastustuomioistuin esittää komissiolle kuukausittain saadakseen varoja pankkitililleen.

4.2 ”Tuotot hallinnollisesta toiminnasta”: kohtaan kuuluvat lähinnä tilintarkastustuomioistuimen jäsenten ja henkilöstön palkoista tehdyt vero- ja sosiaaliturvamaksuvähennykset.

4.3 ”Muut toiminnan tuotot” ovat peräisin mm. julkaisutoimiston myymistä julkaisuista.

4.4 ”Henkilöstömenot” sisältävät jäsenten, henkilöstösääntöjen alaisen henkilöstön sekä väliaikaisten ja sopimussuhteisten toimihenkilöiden palkat. Entisten jäsenten siirtymäkorvaukset ja jäsenten eläkkeisiin ja siirtymäkorvauksiin liittyvät verot ovat nykyisin osa kohdasta ”eläkkeitä koskevat muutokset” (ks. 4.9).

4.5 ”Käyttöomaisuuteen liittyvät menot” koskevat aineellisten ja aineettomien käyttöomaisuushyödykkeiden poistoja.

4.6. Merkittävimmät kohtaan ”muut hallintomenot” kuuluvat erät ovat:

— kiinteistöjen vuokra- ja liitännäiskulut

— tietotekniikka ja televiestintä

— virkamatkakulut

— siivous- ja turvapalvelu.

4.7 ”Rahoitustuotot” sisältää tilintarkastustuomioistuimen käyttötilistä saadut pankkikorot.

4.8 ”Rahoituskulut” muodostuvat tilintarkastustuomioistuimen käyttötilistä perityistä pankkikuluista.

4.9 Kohta ”eläkkeitä koskevat muutokset” sisältää kaikki tilintarkastustuomioistuimen jäsenten eläkkeisiin liittyvät menot. Se kattaa vuoden aikana maksetut eläkkeet ja siirtymäkorvaukset sekä kaikkien tulevien eläkemaksuvastuiden mukautuksen vuoden lopussa.

Koska eläkevastuu sisältää nykyisin siirtymäkorvausmenot, vuoden aikana maksettujen siirtymäkorvausten tulisi myös sisältyä kohtaan ”eläkkeitä koskevat muutokset”. Varainhoitovuoden 2008 tilinpäätöksessä ei ollut toimittu näin, vaan siirtymäkorvaukset (1 095 429 euroa) ja maksuista vähennetyt verot (– 382 779 euroa) ilmoitettiin ”henkilöstömenoina”.

EY:n kirjanpitosäännön nro 14 sekä seuraavassa taulukossa esitetyn mukaisesti kyseiset kaksi määrää on luokiteltava uudelleen varainhoitovuoden 2008 lukujen korjaamiseksi ja vuosien 2008 ja 2009 tietojen vertailukelpoisuuden varmistamiseksi. Uudelleenluokittelu ei vaikuta vuoden lopulliseen taloudelliseen tulokseen eikä taseeseen.

(euroa) 2 009 2008 Uudelleenluokiteltu 2008 Tilinpäätös Jäseniä koskevan nettomääräisen eläkevastuun muutos 4 130 466 10 665 938 10 665 938 Maksetut jatkuvat eläkkeet 2 020 586 1 750 629 1 750 629 Maksetut perhe-eläkkeet 356 249 346 908 346 908 Maksetut siirtymäkorvaukset 542 642 1 095 429 — Maksetut työkyvyttömyyseläkkeet 57 977 — — Vuoden aikana maksetut eläkkeet yhteensä 2 977 454 3 192 966 2 097 537 Maksuista vähennetyt verot – 386 534 – 382 779 — Eläkkeitä koskevat muutokset yhteensä 6 721 386 13 476 125 12 763 475

5. Taseen ulkopuoliset erät

5.1 Ehdolliset varat

Toimittajat ovat antaneet seuraavat sopimusmääräiset pankkivakuudet:

(euroa) 31. joulukuuta 2009 Matkatoimisto 100 000 K1-rakennuksen kunnostaminen 545 951 K3-rakennushankkeen hallinnointi 578 000 Virka-autojen pitkäaikainen vuokraus 75 000 Vakuutusyhtiö 1 361 Televiestintä 20 000 Yhteensä 1 320 312

5.2 Tulevaa rahoitusta koskevat sitoumukset

(euroa) 31. joulukuuta 2009 Rakennusten käyttöleasing 11 683 829 Tietotekniikkatarvikkeiden, autojen ja muiden laitteiden käyttöleasing 1 001 910 Yhteensä 12 685 739 Sitoumukset käyttämättä olevista määrärahoista — maksattamatta olevat talousarviositoumukset (RAL) vuoden 2010 menojäämän vähentämisen jälkeen 56 918 665 Yhteensä 69 604 404

”Maksattamatta olevat talousarviositoumukset” on talousarviokirjanpidon osatekijä, joka vastaa maksattamatta olevien sitoumusten arvoa. Kyse on sitoumusten ja maksujen välisestä erosta, joka johtuu sitoumuksen tekemisen ja siihen liittyvän maksun suorittamisen välisestä aikaerosta.

Maksattamatta olevien talousarviositoumusten kasvu edeltävään vuoteen verrattuna johtuu uuden K3-rakennuksen rakentamisesta.

5.3 Tilintarkastustuomioistuimen kiinteistöhankkeet

Tilintarkastustuomioistuin asettui päärakennukseensa (K1) vuonna 1988 ja osti rakennuksen ja asianomaisen maa-alan kokonaisuudessaan vuonna 1990. Vuonna 1999 tilintarkastustuomioistuin teki Luxemburgin valtion kanssa puitesopimuksen, jonka mukaan tilintarkastustuomioistuin saa yhden euron hintaan 49 vuoden ajaksi (sopimus voidaan uusia kerran) käyttöönsä maa-alan, jolle se voi rakentaa ensimmäisen laajennusosan (K2). Koska toisen laajennusosan (K3) toteuttamiseen liittyvät järjestelyt ovat erilaiset kuin edellisen rakennushankkeen, Luxemburgin valtion ja tilintarkastustuomioistuimen oli tehtävä 22. helmikuuta 2008 uusi puitesopimus.

Luxemburgin valtio on myynyt kahteen edellä mainittuun laajennusosaan liittyvät maa-alat tilintarkastustuomioistuimelle symboliseen yhden euron hintaan. Mikäli tilintarkastustuomioistuin milloinkaan harkitsisi jonkin rakennuksensa luovuttamista jollekin muulle kolmannelle osapuolelle kuin yhteisön elimelle tai toimielimelle, tilintarkastustuomioistuin on omalta osaltaan sitoutunut luovuttamaan kyseisen maa-alan omistajuuden Luxemburgin valtiolle symboliseen yhden euron hintaan. Valtiolla on myös mahdollisuus ostaa kyseinen rakennus riippumattoman asiantuntijan määrittämään hintaan. Jos Luxemburgin valtio päättää olla käyttämättä tätä mahdollisuutta, se antaa rakennuksen ostajille oikeuden käyttää maa-alaa.

Luxemburgissa toimistorakennusten sallittu käyttöikä on 15 vuotta, jonka jälkeen ne on nykyaikaistettava voimassa olevien terveys-, turvallisuus- ja ympäristönormien mukaisiksi. Kyseisiä terveyteen ja turvallisuuteen liittyviä töitä on tehty K1-rakennuksessa kahden viime vuoden ajan. Työt on yleisesti ottaen saatu päätökseen, mutta virallinen loppuhyväksyntä saadaan vuonna 2010. K2-rakennus otettiin käyttöön marraskuussa 2003, ja sitä on lupa käyttää (autorisation d'exploitation) vuoteen 2018 asti.

K3-laajennusosan rakentaminen aloitettiin maaliskuussa 2010. Ensimmäinen rahoituserä, 55 miljoonaa euroa, otettiin varainhoitovuoden 2009 talousarvioon. Osa erästä käytettiin vuonna 2009 ja jäljellä oleva määrä on kirjattu maksattamatta oleviin talousarviositoumuksiin (ks. kohta 5.2). Määrä kattaa rakennusyritysten kanssa vuonna 2010 allekirjoitettavat sopimukset. Tilintarkastustuomioistuin teki avoimen tarjouskilpailun jälkeen 15. kesäkuuta 2009 yrityskonsortion kanssa K3-rakennuksen rakentamista koskevan hankkeen hallinnoijaa koskevan palvelusopimuksen. Hankkeen hallinnoijan vastuualueeseen kuuluu muun muassa tehdä ja allekirjoittaa rakennusyhtiöiden kanssa sopimuksia tilintarkastustuomioistuimen puolesta, seurata töiden toteuttamista ja tarkistaa laskut ennen niiden maksamista. Kun tilintarkastustuomioistuimen asiaankuuluvat yksiköt ovat varmentaneet ja hyväksyneet laskut maksettaviksi, hankkeen hallinnoijan vastuulla on suorittaa maksut rakennusyhtiöille. Edellä kuvailluissa tilanteissa hankkeen hallinnoija tekee rahoitussitoumukset rakennusyhtiöiden kanssa. Vastapainoksi tilintarkastustuomioistuimen ja hankkeen hallinnoijan välisessä sopimuksessa edellytetään, että tilintarkastustuomioistuimella on oltava riittävästi varoja talousarviosta käytettävissä olevien varojen rajoissa kattaa hankkeen hallinnoijan vastuut rakennusyhtiöille. Tämän varmistamiseksi tilintarkastustuomioistuin on allekirjoittanut paikallisen pankin kanssa varainhoitosopimuksen, joten sillä on tähän tarkoitukseen varoja, jotka budjettivallan käyttäjä on antanut sen käyttöön. Varainhoitosopimuksella suojellaan myös unionin taloudellisia etuja.

5.4 Mahdolliset riita-asiat

Ei ole.